Bacchae
Vide etiam paginam discretivam: Bacchae (discretiva). Bacchae (Graece: Βάκχαι), fabula Euripidea, est ultimum documentum tragoediarum classicae aetatis nobis traditarum. Euripide anno 406 a.C.n. mortuo, haec tragoedia anno proximo (eodem die ac Alcmaeon in Psophide et Iphigenia Aulidensis) Dionysiis data primas tulit — nimis sero quidem ut auctori tantas clades certaminum passo hoc praemium iam satisfaceret. Euripides Bacchas in Macedonia scripsit tum cum apud regem Archelaum morabatur.